شه‌فه‌ق نيوز/ ئاژانس فه‌رمى هه‌واڵه‌يل سوورى(سانا)ئاشكراى ئه‌وه‌ كرد مووشه‌كه‌يل ئسرائيلى ته‌ياره‌خانه‌ى ديمه‌شق گرتنه‌سه‌ ئامانج و هيزه‌يل وه‌رگرى ئاسمانييش روێ وه‌ڕوێ ئه‌و په‌لاماره‌ بوينه‌سه‌و.
ئاژانسه‌گه‌ له‌ زووان سه‌رچه‌وه‌يگ سه‌ربازێ وت: هووكاره‌يل وه‌رگرێ ئاسمانيمان روێ وه‌ڕوێ ئه‌و په‌لاماره‌يل ئسرائيليه‌ بوينه‌سه‌و ك ئه‌نجام درياگه‌ ئه‌را بان ته‌ياره‌خانه‌ى ناوده‌وڵه‌تى ديمه‌شق و چه‌ن مووشه‌كيگ خستنه‌سه‌ خوار.
جى باسه‌، شايه‌تحاڵه‌يليش باس له‌وه‌ كردن ك ده‌نگ ته‌قينه‌وه‌ ژنه‌فتنه‌ له‌ ده‌ورگرد ته‌ياره‌خانه‌ى ناوده‌وڵه‌تى سورياو چه‌ودێر ئۆپۆزسيۆن سوورييش ئه‌و هه‌واڵه‌ باسكرد ك ئه‌و په‌لامار ئسرائيليه‌ مه‌خزه‌نه‌يليگ چه‌ك گرته‌سه‌ ئامانج.
